Po piate, odborná príprava a cvičenia sú spôsoby, ako si účinne vymieňať odborné poznatky o CBRN rizikách. V rámci projektu eNotice financovaného z prostriedkov EÚ bola sprístupnená databáza obsahujúca viac ako 200 významných iniciatív v oblasti odbornej prípravy, ktorá poskytuje prehľad o možnostiach odbornej prípravy v celej Únii. Členské štáty sa vyzývajú, aby využívali dostupné možnosti odbornej prípravy v oblasti CBRN s čo najväčším možným účinkom. Okrem toho, Komisia pri plnom využití Európskeho strediska odbornej prípravy v oblasti jadrovej bezpečnosti začala kampaň komplexnej odbornej prípravy pre expertov EÚ v colnej oblasti, ktorí pracujú so sofistikovaným vybavením na zisťovanie radiačného a jadrového ohrozenia pozdĺž vonkajších hraníc, prístavov a letísk. Komisia navyše kladne hodnotila návrh projektu na spracovanie harmonizovaných učebných osnov odbornej prípravy CBRN pre špecialistov prvého zásahu a zdravotníckych pracovníkov. Z hľadiska praktických cvičení, simulačné cvičenie Chimera, ktoré začiatkom roku 2018 zorganizovala Komisia, zhromaždilo odvetvia zdravotníctva, civilnej ochrany a bezpečnosti z celej EÚ s cieľom otestovať cezhraničné plánovanie pripravenosti a reakcie na základe fiktívneho scenára zahŕňajúceho zámerné uvoľnenie prenosnej choroby. Toto cvičenie v rámci celej EÚ prispelo k podpore budovania medziodvetvových kapacít a zlepšeniu interoperability a koordinácie medzi odvetviami zdravotníctva, civilnej ochrany a bezpečnosti na úrovni EÚ a členských štátov. Navyše, výmena odborných znalostí sa rozširuje aj na súkromný sektor, vzhľadom na ďalekosiahle dôsledky, aké môže mať CBRN útok na hospodárske subjekty súkromného sektora. V rámci projektu presadzovaného odvetvím a zameraného na zvyšovanie informovanosti bezpečnostného personálu, najmä v odvetví leteckej dopravy, bol vypracovaný nástroj elektronického vzdelávania, ktorý poskytuje základné informácie pre tých, čo prichádzajú do styku s CBRN materiálmi a látkami.

Po tretie, akčný plán v oblasti CBRN bezpečnostných rizík zdôrazňuje potrebu úzkej spolupráce s kľúčovými medzinárodnými partnermi a organizáciami. Od 28. do 29. júna 2018 Komisia v spolupráci s Ministerstvom energetiky USA usporiada pracovný seminár EÚ a USA o bezpečnosti rádioaktívnych zdrojov. Komisia tiež posilňuje inštitucionálne a spoločenské kapacity v oblasti CBRN v partnerských krajinách európskeho susedstva. Okrem toho Únia podniká konkrétne kroky na rozvoj užšej spolupráce s NATO v oblasti CBRN, a to vrátane civilnej pripravenosti. Zástupcovia EÚ sa zúčastnili ako pozorovatelia na seminári o civilno-vojenskej spolupráci, ktorý usporiadala organizácia NATO v reakcii na rozsiahly CBRN teroristický útok. Okrem toho EÚ a NATO zvažujú vytvorenie spoločného modulu odbornej prípravy na zvyšovanie informovanosti pre orgány s rozhodovacou právomocou v oblasti CBRN. EÚ by mala navyše preskúmať opatrenia na podporu dodržiavania medzinárodných pravidiel a noriem proti používaniu chemických zbraní, a to aj prostredníctvom možného osobitného systému sankcií EÚ týkajúceho sa chemických zbraní. Pokiaľ ide o oblasť dopravy, Komisia a členské štáty pracujú s medzinárodnými partnermi na posilnení pripravenosti systému EÚ pre bezpečnosť letectva s cieľom bojovať proti CBRN hrozbám. Výsledkom tejto práce je zoznam opatrení na riešenie CBRN hrozieb v oblasti letectva.

Po prvé, ako súčasť úsilia o zníženie dostupnosti CBRN materiálov a látok Únia je zintenzívňuje opatrenia colných orgánov s cieľom zabrániť nedovolenému vstupu CBRN materiálov a látok. Na posilnenie monitorovania a kontroly medzinárodných dodávateľských reťazcov na základe rizika sú dôležité systémy informácií o náklade. Komisia preto výrazne modernizuje systém predbežných informácií o náklade a systém riadenia colných rizík prostredníctvom úpravy existujúcich voľne prepojených vnútroštátnych systémov do integrovaného rozsiahleho informačného systému. Nový systém bude zameraný na spoločný archív obchodných údajov schopný prijímať kvalitnejšie informácie o náklade v reálnom čase. Prepojí vnútroštátne systémy colných orgánov na hodnotenie rizika. Nový systém bude spojený s tisíckami ďalších strán zapojených do medzinárodnej logistiky, ako sú špeditérske spoločnosti, poskytovatelia logistických služieb alebo prevádzkovatelia poštových služieb vo všetkých druhoch dopravy poskytujúci pre systém cenné údaje o náklade, ktoré v súčasnosti nie sú k dispozícií. Tento systém sa má vzťahovať na celú škálu colných rizík, a to vrátane hrozieb vyplývajúcich z CBRN materiálov a látok.

Chemické, biologické, rádiologické a jadrové (CBRN) bezpečnostné hrozby sú zložité a môžu sa rýchlo vyvíjať, čo dokazuje útok nervovou látkou v Salisbury. Teroristické organizácie CBRN materiály a látky v Európe zatiaľ nepoužili, ale existujú dôveryhodné náznaky o tom, že by mohli mať v úmysle CBRN materiály a látky alebo zbrane získať a že rozvíjajú znalosti a schopnosti na to, aby ich využívali. Akčný plán na zlepšenie pripravenosti na chemické, biologické, rádiologické a jadrové bezpečnostné riziká z októbra 2017 bol predložený v reakcii na tieto hrozby a zameriava sa na spoločné využívanie odborných znalostí a spôsobilostí na úrovni EÚ s cieľom zlepšiť operatívnu pripravenosť v celej Únii. Hmatateľný pokrok sa docielil vo vykonávaní akčného plánu s opatreniami prijatými v mnohých oblastiach v záujme dosiahnutia štyroch cieľov akčného plánu: zníženie dostupnosti CBNR materiálov a látok; zabezpečenie spoľahlivejšej pripravenosti a reakcie na CBRN incidenty v oblasti bezpečnosti; budovanie silnejších väzieb medzi internými a externými aktérmi v oblasti CBRN bezpečnosti s kľúčovými regionálnymi a medzinárodnými partnermi EÚ; a rozšírenie vedomostí o CBRN rizikách.

Návrhy Komisie týkajúce sa viacročného finančného rámca na roky 2021 – 2027 „Moderný rozpočet pre Úniu, ktorá chráni, posilňuje a obraňuje“ poukazujú tiež na to, že nové bezpečnostné hrozby si vyžadujú nové reakcie, pričom zdôrazňujú, že bezpečnosť má vo svojej podstate cezhraničný a mnohosektorový rozmer, a preto je potrebná silná, koordinovaná reakcia EÚ. Komisia navrhuje znásobiť financovanie vnútornej bezpečnosti 1,8krát v porovnaní so súčasným obdobím rokov 2014 – 2020. Prvky reakcie na nové bezpečnostné výzvy sú ustanovené v rôznych odvetvových právnych návrhoch predložených v rámci viacročného finančného rámca.

Okrem toho táto správa predstavuje súčasný stav, pokiaľ ide o odstraňovanie teroristického obsahu na internete v nadväznosti na odporúčanie Komisie z marca 2018, ako aj ďalší postup Komisie na predchádzanie radikalizácii v nadväznosti na záverečnú správu expertnej skupiny na vysokej úrovni pre oblasť radikalizácie. Útok v Liège 29. mája 2018 znovu zdôrazňuje význam boja proti radikalizácii, vzhľadom na to, že podľa belgických orgánov bol jeho páchateľ v styku s radikalizovanými osobami. V tejto správe sa uvádza aj niekoľko opatrení na zvýšenie bezpečnosti v osobnej železničnej doprave. Nakoniec sa v tejto správe uvádza stav vykonávania ostatných priorít, najmä interoperability informačných systémov, v súvislosti s ktorou dva pozmeňujúce návrhy – ktoré Komisia prijala spolu s touto správou – umožnia spoluzákonodarcom dosiahnuť dohodu do konca tohto roka. V tejto správe sa takisto rekapituluje vykonávanie smernice o osobných záznamoch o cestujúcich po uplynutí lehoty na vykonanie 25. mája 2018, opatrenia zamerané na zvýšenie kybernetickej bezpečnosti a boja proti financovaniu terorizmu, ako aj nedávny vývoj, pokiaľ ide o vonkajší rozmer bezpečnosti.

V dôsledku útoku nervovou látkou v Salisbury, Európska rada v marci 2018 uviedla, že „EÚ musí posilniť svoju odolnosť proti chemickým, biologickým, rádiologickým a jadrovým rizikám (ďalej len „CBRN riziká“), a to aj prostredníctvom užšej spolupráce medzi Európskou úniou a jej členskými štátmi, ako aj NATO“. Vyzvala Komisiu a vysokú predstaviteľku, aby pokročili v tejto práci a podali správu o pokroku na zasadnutí Európskej rady v júni 2018. Súčasťou reakcie na uvedenú výzvu je táto správa o dosiahnutom pokroku, ako aj spoločné oznámenie o zvyšovaní odolnosti a posilnení schopnosti čeliť hybridným hrozbám a spoločná správa o vykonávaní Spoločného rámca pre boj proti hybridným hrozbám z júla 2017 do júna 2018. Hodnotí súčasný stav a uvádza ďalšie kroky vo vykonávaní akčného plánu z októbra roku 2017 s cieľom zvýšiť pripravenosť na chemické, biologické, rádiologické a jadrové bezpečnostné riziká. Ako súčasť opatrení v oblasti bezpečnostnej únie s cieľom zlepšiť ochranu pred terorizmom a zvýšiť odolnosť proti nemu, sledoval akčný plán preventívny prístup založený na odôvodnení, že hrozby, ktoré predstavujú chemické, biologické, rádiologické a jadrové materiály a látky, sú riziká, ktoré sú síce málo pravdepodobné, ale v prípade útoku majú veľký a dlhotrvajúci vplyv. Útok v Salisbury a tiež rastúce obavy z toho, aký majú teroristi záujem a schopnosť využívať takéto materiály a látky v EÚ i mimo nej, ukazujú, že hrozba, ktorú predstavujú chemické, biologické, rádiologické a jadrové materiály a látky, je reálna. Táto skutočnosť ďalej zvyšuje naliehavú potrebu plne vykonať akčný plán s obnoveným zameraním na chemické hrozby.

Nahlásenia z členských štátov sú aj naďalej dôležitou súčasťou reakcie. Počet členských štátov, ktoré upozorňujú internetové spoločnosti na teroristický obsah, sa naďalej zvyšuje a jednotka Europolu pre nahlasovanie internetového obsahu pokračuje v hľadaní spôsobov, ako zlepšiť nahlasovanie EÚ – najmä pokiaľ ide o koordináciu a zefektívnenie procesu. Jednotka EÚ pre nahlasovanie internetového obsahu dala vo štvrtom štvrťroku 2017 podnet na 8 103 rozhodnutí o nahlásení, z čoho 89 % bolo odstránených. V prvom štvrťroku 2018 bolo podnietených 5 708 rozhodnutí o nahlásení väčšiemu počtu menších, menej známych spoločností, s 61 % mierou úspešnosti. Miery úspešného odstránenia v spoločnostiach s dlhodobou spoluprácou s jednotkami pre nahlasovanie internetového obsahu zostali na stabilnej úrovni – vo väčšine prípadov od 90 % do 100 %. Uvádzaná rýchlosť reakcie zo strany spoločnosti na oznámenie sa v jednotlivých platformách odlišuje a pohybuje od menej ako jednej hodiny až po dni; veľké a malé spoločnosti musia ďalej zvýšiť rýchlosť odozvy, aby primerane reagovali na odporúčanie odstrániť teroristický obsah do jednej hodiny od nahlásenia.

Počiatočné zistenia z tohto prvého podávania správ na základe dohodnutých ukazovateľov stanovených v rámci internetového fóra EÚ – zahŕňajúceho celkovo 13 spoločností vrátane najväčších spoločností prevádzkujúcich sociálne médiá, 20 členských štátov a Europol – naznačujú určitý pokrok v oblasti transparentnosti, vzhľadom na to, že viac informácií bolo prijatých od viacerých spoločností, okrem iného aj od spoločností, ktoré predtým neboli zapojené do internetového fóra EÚ.

Zmenené návrhy o interoperabilite nezahŕňajú zmeny týkajúce sa systému Eurodac, databázu EÚ pre azyl a neregulárnu migráciu, vzhľadom na to, že rokovania o legislatívnom návrhu na posilnenie systému Eurodac ešte neboli v máji 2016 ukončené. Súčasná štruktúra existujúceho systému Eurodac je technicky nevhodná, aby sa stala súčasťou interoperability informačných systémov, vzhľadom na to, že uchováva len biometrické údaje a referenčné číslo, ale žiadne iné osobné údaje (napr. meno(-á), vek, dátum narodenia), ktoré by umožnili odhalenie viacnásobných totožností spojených s rovnakým súborom biometrických údajov. Cieľom legislatívneho návrhu z mája 2016 je rozšírenie účelu systému Eurodac v záujme identifikácie neoprávneného pobytu štátnych príslušníkov tretích krajín a tých, ktorí vstúpili na územie EÚ nelegálne. Návrh zaisťuje predovšetkým uchovávanie osobných údajov, ako napríklad meno(-á), vek, dátum narodenia, štátna príslušnosť a doklady totožnosti. Tieto identifikačné údaje sú nevyhnutné, aby sa zabezpečilo, že systém Eurodac, bude schopný prispievať k dosahovaniu cieľov v oblasti interoperability a fungovať v jeho technickom rámci. Táto potreba zdôrazňuje, že je nutné, aby spoluzákonodarcovia urýchlene dosiahli dohodu o legislatívnom návrhu. Kým sa nedosiahne dohoda o tomto legislatívnom návrhu na posilnenie systému Eurodac, nemôžu byť údaje o neoprávnenom pobyte štátnych príslušníkov tretích krajín a tých, ktorí vstúpili na územie EÚ nelegálne, súčasťou interoperability informačných systémov EÚ. Po tom, čo spoluzákonodarcovia dosiahnú dohodu o legislatívnom návrhu na posilnenie systému Eurodac, alebo dosiahnu dostatočný pokrok, Komisia predloží príslušné zmeny návrhov o interoperabilite do dvoch týždňov.

Zmenené návrhy odrážajú nedávny pokrok, ktorý Európsky parlament a Rada dosiahli, pokiaľ ide o legislatívne návrhy o informačných systémoch EÚ v oblasti bezpečnosti, riadenia hraníc a migrácie. Spoluzákonodarcovia dosiahli 25. apríla 2018 konečnú politickú dohodu o založení Európskeho systému pre cestovné informácie a povolenia (ETIAS), ktorý umožní vopred vykonávať kontroly neregulárnej migrácie a bezpečnostné kontroly osôb cestujúcich do EÚ bez víza. Spoluzákonodarcovia zároveň 12. júna 2018 dosiahli politickú dohodu o troch legislatívnych návrhoch na posilnenie Schengenského informačného systému, najčastejšie používaného systému pre výmenu informácií v oblasti bezpečnosti a riadenia hraníc v Európe. Tým sa zvýši bezpečnosť európskych občanov prostredníctvom posilnenia schopnosti tohto systému bojovať proti terorizmu a cezhraničnej trestnej činnosti, skvalitňovať riadenie hraníc a migrácie a zabezpečovať účinnú výmenu informácií medzi členskými štátmi. Okrem toho spoluzákonodarcovia dosiahli 24. mája 2018 politickú dohodu o legislatívnom návrhu na posilnenie eu-LISA, Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti. Silnejší mandát umožní agentúre ďalej rozvíjať a zavádzať technické riešenia, aby príslušné informačné systémy boli interoperabilné. Dohoda dosiahnutá v týchto troch iniciatívach, ako aj pokrok, ku ktorému sa dospelo v rokovaniach o legislatívnom návrhu na rozšírenie Európskeho informačného systému registrov trestov aj na štátnych príslušníkov tretích krajín umožnili Komisii, aby predložila uvedené zmenené návrhy o interoperabilite, ktoré začleňujú potrebné zmeny týkajúce sa týchto právnych nástrojov do návrhov o interoperabilite z decembra 2017.

V práci na silnejších a inteligentnejších informačných systémoch pre bezpečnosť, riadenie hraníc a migrácie EÚ rieši nedostatky v oblasti riadenia a výmeny informácií EÚ ako naliehavú záležitosť a najvyššiu prioritu. K tomu patria kľúčové návrhy Komisie z decembra 2017 o interoperabilite informačných systémov, ktoré Európsky parlament a Rada naďalej skúmajú. Tieto tri inštitúcie sa v spoločnom vyhlásení o legislatívnych prioritách EÚ dohodli na spoločnom cieli, ktorým je dosiahnutie dohody o týchto návrhoch do konca roka 2018. Z tohto dôvodu, ako už bolo oznámené, Komisia predložila spolu s touto správou dva zmenené návrhy o interoperabilite, ktoré zahŕňajú potrebné zmeny návrhov o interoperabilite z decembra 2017 týkajúcich sa právnych nástrojov, ktoré sa v tom čase ešte stále prerokovávali. Komisia vyzýva spoluzákonodarcov, aby zmenené návrhy zahrnuli do svojho prebiehajúceho preskúmania návrhov o interoperabilite s cieľom bezodkladne začať trialógy .

Navrhované opatrenia budú overené v praxi. Komisia stanoví každoročné spôsoby testovania účinnosti tohto mechanizmu v rôznych situáciách. To môže byť spojené s existujúcimi cvičeniami, ktoré pod záštitou EÚ uskutočňujú príslušníci železničnej polície. Komisia bude podávať správy o vykonávaní týchto opatrení a môže zvážiť všetky príslušné opatrenia v súlade so zásadami lepšej právnej regulácie, aby sa zlepšili opatrenia, alebo napravili akékoľvek zistené nedostatky.

V dňoch 6. a 7. júna 2018 sa v koordinácii s Agentúrou EÚ pre sieťovú a informačnú bezpečnosť (ENISA) uskutočnilo 5. celoeurópske cvičenie na predchádzanie kybernetickým krízam, „CyberEurope 2018“. Cvičenie bolo usporiadané pre tímy pre bezpečnosť IT, zaistenie kontinuity činnosti a krízové riadenie z členských štátov EÚ a EZVO, a zúčastnilo sa na ňom viac ako 1 000 účastníkov. Scenár cvičenia sa týkal letectva s prípadným zapojením orgánov civilného letectva, poskytovateľov leteckých navigačných služieb (ANSP), letiskových spoločností a leteckých dopravcov s možnými vplyvmi v inom sektore.

Vystavenie občanov rozsiahlym dezinformáciám vrátane zavádzajúcich či priamo nepravdivých informácií je ďalším závažným druhom kybernetickej hrozby a dôležitou výzvou pre Európu. Komisia vo svojom oznámení „Boj proti dezinformáciám na internete: európsky prístup“ z 26. apríla 2018 predložila akčný plán a samoregulačné nástroje na riešenie šírenia a vplyvu dezinformácií na internete v Európe a zabezpečenie ochrany európskych hodnôt a demokratických systémov. Predložené osobitné opatrenia zahŕňajú Kódex postupov v oblasti dezinformácií pre online platformy a inzerentov v celej EÚ, podporu nezávislej siete overovateľov faktov a celý rad opatrení na stimulovanie kvalitnej žurnalistiky a presadzovanie mediálnej gramotnosti. Prvé zasadnutie fóra viacerých zúčastnených strán o dezinformáciách sa konalo 29. mája 2018 a prijalo ambiciózny plán na zabezpečenie prijatia kódexu 17. júla 2018.

Internetová korporácia pre prideľovanie mien a čísel (ďalej len „ICANN“) zohráva kľúčovú úlohu v podpore cieľov verejnej politiky systému názvov domén. Komisia vyzýva, aby korporácia ICANN urýchlila svoje úsilie zamerané na zabezpečenie plného dodržiavania všeobecného nariadenia o ochrane údajov ako výsledok prebiehajúcej reformy služby WHOIS a súčasne zaistila model WHOIS, ktorý zachová základné funkcie verejného záujmu, od presadzovania práva až po kybernetickú bezpečnosť a ochranu práv duševného vlastníctva. Komisia majúc na pamäti tento cieľ pokračuje v uľahčovaní diskusie medzi korporáciou ICANN a Európskym výborom pre ochranu údajov (EDPB) s cieľom zaviesť nový model, ktorý spĺňa obidva ciele. V tomto ohľade Komisia vyzýva korporáciu ICANN, aby prevzala zodpovednosť za riešenie svojich otázok, ktoré sú zatiaľ otvorené. Správna rada ICANN 17. mája 2018 prijala dočasnú špecifikáciu registračných údajov domény gTLD (tzv. generická doména najvyššej úrovne), ktorá sa uplatňuje od 25. mája 2018 s cieľom zabezpečiť súlad so všeobecným nariadením o ochrane údajov. Hoci dočasná špecifikácia ponecháva otvorených viacero otázok, a to aj čo sa týka prístupu k údajom WHOIS na legitímne účely, ako napríklad vyšetrovanie orgánmi presadzovania práva, je správna rada ICANN odhodlaná naďalej spolupracovať so spoločenstvom s cieľom vypracovať a zaviesť komplexné a trvalé riešenie.. Dňa 27. mája 2018 Európsky výbor pre ochranu údajov podporil vyhlásenie, ktoré uznáva úsilie ICANN vynakladané s cieľom zabezpečiť súlad systému WHOIS so všeobecným nariadením o ochrane údajov, hoci ďalší pokrok ICANN v zaistení, aby sa právne požiadavky riadne riešili, sa bude aj naďalej monitorovať. Keďže absencia komplexného modelu pre službu WHOIS môže vážne narušovať schopnosti orgánov presadzovania práva vyšetrovať trestné činy vrátane počítačovej kriminality, Komisia bude aj naďalej dbať o to, aby korporácia ICANN poskytla včas vhodný model, ktorý umožní prístup k údajom WHOIS na legitímne účely.

4.Boj proti praniu špinavých peňazí a financovaniu terorizmu

Vzhľadom na to, že páchatelia trestnej činnosti a teroristi pôsobia v rôznych členských štátoch a sú schopní prevádzať finančné prostriedky medzi rôznymi bankovými účtami v priebehu niekoľkých hodín na prípravu svojich aktov alebo sa pohybovať a prať príjmy z trestnej činnosti, je boj proti praniu špinavých peňazí a financovaniu terorizmu dôležitým aspektom práce na ceste k účinnej bezpečnostnej únii. Dňa 14. mája 2018 Rada prijala smernicu, ktorou sa posilňujú predpisy EÚ na zabránenie praniu špinavých peňazí a financovaniu terorizmu. Tzv. 5. smernica o boji proti praniu špinavých peňazí zvýši transparentnosť v oblasti vlastníctva spoločností a správy zvereného majetku, aby sa predišlo praniu špinavých peňazí a financovaniu terorizmu prostredníctvom nepriehľadných štruktúr. Zlepší činnosť finančných spravodajských jednotiek s lepším prístupom k informáciám prostredníctvom centralizovaných registrov bankových účtov. Bude tiež bojovať proti rizikám financovania terorizmu spojeným s anonymným používaním virtuálnej meny a s predplatenými nástrojmi. Napokon zabezpečí spoločné záruky na vysokej úrovni za finančné toky z vysokorizikových tretích krajín.

Dňa 30. mája 2018 Európsky parlament a Rada dosiahli politickú dohodu o legislatívnom návrhu smernice o boji proti praniu špinavých peňazí prostredníctvom trestného práva, ktorá bude harmonizovať trestné činy prania špinavých peňazí.

V súvislosti s akčným plánom na posilnenie boja proti financovaniu terorizmu Rada vo februári 2016 vyzvala Komisiu, aby „preskúmala potrebu vhodných obmedzení platieb v hotovosti nad určitou hranicou“. V nadväznosti na to Komisia neformálne konzultovala túto otázku s členskými štátmi, zadala štúdiu externému dodávateľovi a od marca do júna 2017 uskutočnila verejnú konzultáciu. Komisia uverejnila správu o obmedzeniach v platbách v hotovosti spolu so správou o pokroku dosiahnutom v budovaní bezpečnostnej Únie. Zistenia viedli k záveru, že obmedzenia platieb v hotovosti by podstatne nezabránili financovaniu terorizmu, mohli by však byť užitočné v boji proti praniu špinavých peňazí. Komisia v tomto okamihu nebude prijímať ďalšie legislatívne opatrenia k tejto otázke.

5.Vonkajší rozmer

Ručné a ľahké zbrane (SALW) a nezákonné strelné zbrane naďalej prispievajú k nestabilite a násiliu, a to tak v Európskej únii, v jej bezprostrednom susedstve a v širšom svete. Komisia a vysoká predstaviteľka preto Rade navrhujú revíziu stratégie v oblasti ručných a ľahkých zbraní z roku 2005 s prihliadnutím na nový bezpečnostný kontext, iniciatívy EÚ a vývoj v kontrole konvenčných zbraní, ku ktorému došlo od roku 2005, a to: vstup zmluvy o obchode so zbraňami do platnosti, uzatvorenie protokolu OSN o strelných zbraniach, revízia právnych predpisov EÚ o strelných zbraniach, aktivity so susednými krajinami prostredníctvom akčného plánu Komisie z roku 2015 a práca vykonaná v súvislosti s cyklom politík EÚ Táto aktualizovaná stratégia má za cieľ usmerňovať spoločné a koordinované európske opatrenia na prevenciu a obmedzenie nedovoleného nákupu strelných zbraní a ručných a ľahkých zbraní a ich munície zo strany teroristov, zločincov a iných neoprávnených aktérov. Stratégia podporuje posilnenie medzinárodných noriem a noriem EÚ, zlepšenie kontrol a vysledovateľnosti strelných zbraní, ručných a ľahkých zbraní a streliva počas ich životného cyklu.

V dňoch 23. – 24. apríla 2018 sa ministri obrany G7 zišli v Toronte, aby prediskutovali spoluprácu G7 v oblasti bezpečnosti, vrátane spoločných opatrení proti rozvoju teroristických hrozieb. V záväzkoch ministrov obrany z Toronta sa kládol dôraz na ochranu verejných priestorov, pripravenosť na CBRN riziká a úsilie na boj proti teroristickému obsahu na internete, zvýšenie kybernetickej bezpečnosti a boj proti obchodovaniu s ľuďmi. Výsledkom spoločného zasadnutia ministrov obrany a ministrov zahraničných vecí bolo prijatie spoločných záväzkov v zaobchádzaní so zahraničnými teroristickými bojovníkmi a súvisiacimi cestovateľmi a v obrane demokracie a riešení otázky zahraničných hrozieb.

Rada 14. mája 2018 prijala rozhodnutie umožňujúce, aby sa v rámci operácie EUNAVFOR MED Sophia uskutočnil pilotný projekt a zriadil „Útvar pre informácie o trestnej činnosti“ (ďalej len „CIC“). Útvar CIC bude umiestnený na lodi, na ktorej sa nachádza veliteľstvo síl operácie Sophia, ako uzol v rámci operácie, v ktorom všetky príslušné subjekty môžu spolupracovať s cieľom uľahčiť prijímanie, zhromažďovanie a včasnú a obojsmernú výmenu informácií na analytické a ďalšie prevádzkové použitie medzi operáciou EUNAVFORMED Sophia, príslušnými agentúrami v oblasti spravodlivosti a vnútorných vecí a orgánmi presadzovania práva členských štátov o otázkach súvisiacich s mandátom operácie, konkrétne prevádzanie migrantov, obchodovanie s ľuďmi, obchodovanie so zbraňami, nezákonné obchodovanie s vývozom ropy a na ochranu ozbrojených síl operácie.

Samit lídrov západného Balkánu sa uskutočnil v Sofii 17. mája 2018. Potvrdil európsku perspektívu tohto regiónu a stanovil niekoľko konkrétnych opatrení na posilnenie spolupráce, a to najmä v oblasti bezpečnosti a právneho štátu v súlade s hlavnou iniciatívou v oblasti bezpečnosti a migrácie stratégie pre západný Balkán.

V dňoch 22. a 23. mája 2018 usporiadalo bulharské predsedníctvo Rady v Sofii zasadnutie ministrov spravodlivosti a vnútra EÚ a USA v Sofii. EÚ a USA diskutovali o úsilí v boji proti terorizmu so zameraním na efektívnu výmenu informácií, predchádzanie radikalizácii, využívanie internetu na teroristické účely a ostražitosť v súvislosti s chemickými, biologickými, rádiologickými a jadrovými hrozbami, a to najmä vo vzťahu k vyvíjajúcim sa chemických hrozbám v oblasti bezpečnosti letectva a verejných priestranstiev.

Dňa 25. mája 2018 sa v Bruseli uskutočnil prvý dialóg na vysokej úrovni medzi EÚ a OSN o boji proti terorizmu. EÚ a OSN posúdili úsilie vynakladané na spoluprácu v predchádzaní terorizmu a boji proti nemu a sústredené na celý rad tematických a geografických priorít so zameraním na zahraničných teroristických bojovníkov a obete terorizmu.

Dňa 29. mája 2018 pracovníci EU a NATO uskutočnili v Bruseli prvý dialóg o boji proti terorizmu v rámci prebiehajúceho vykonávania ich spoločného vyhlásenia z roku 2016. Riešili problémy návratu alebo premiestnenia zahraničných teroristických bojovníkov a úsilia v budovaní kapacít pre boj proti terorizmu v Iraku, Afganistane, Bosne-Hercegovine a Tunisku.

Dňa 4. júna 2018 Rada pre spravodlivosť a vnútorné veci prijala osem rozhodnutí, ktorými sa Komisia poveruje začať rokovania o dohodách medzi EÚ a Alžírskom, Egyptom, Izraelom, Jordánskom, Libanonom, Marokom, Tuniskom a Tureckom o výmene osobných údajov medzi Europolom a príslušnými orgánmi týchto krajín v oblasti boja proti závažnej trestnej činnosti a terorizmu.

V nadväznosti na nedávne prijatie mandátu na rokovania zo strany Kanady na konci mája 2018 pre revidovanú dohodu o osobných záznamoch o cestujúcich medzi EÚ a Kanadou, Komisia a Kanada okamžite urobili kroky na začatie formálnych rokovaní na tento účel, ktoré je naplánované na 20. júna 2018.

VI. ZÁVER

Táto správa poukazuje na ďalší pokrok dosiahnutý v budovaní účinnej a skutočnej bezpečnostnej únie, podpore členských štátov v boji proti terorizmu, závažnej trestnej činnosti a kybernetickým hrozbám a prispievaní k vysokej úrovni bezpečnosti pre občanov. Komisia vyzýva spoluzákonodarcov, aby urýchlene dosiahli dohodu o všetkých týchto legislatívnych návrhoch, o ktorých sa v súčasnosti rokuje, a ktorých cieľom je ďalej zvýšiť bezpečnosť občanov, v súlade so spoločným vyhlásením o legislatívnych prioritách EÚ na roky 2018 – 2019.

Komisia bude v tejto práci prioritne pokračovať so zreteľom aj na neformálne zasadnutie hláv štátov alebo predsedov vlád pre otázky vnútornej bezpečnosti v Salzburgu 20. septembra 2018 ako súčasť programu vedúcich predstaviteľov.